1640 
1645 
1650 
1655 
1660 
1665 
1670 
1675 
Flore und Blanceflor. 
s’ele t’i set, engien querra. 
s’ele puet, ä toi parlera. 
maint engien a amors troue 
et auoie maint esgare. 
li uilains dist que diex labeure, 
quant il li plaist, en moult peu d’eure.” 
Itel bataille en lui auoit; 
amors forment le destraignoit. 
ä tant es vous l’oste venu. 
quant a veu Floire si mu, 
francement l’a mis & raison. 
“damoisiax sire, gentix hom, 
estes vous de rien courecies? 
en estes vous bien herbergies? 
se rien vees qui vous desplaise, 
amend£ iert, se j’en ai aise. 
“sire” fait il, “vous dites bien, 
vostre merci. mais nule rien 
d’endroit l’ostel ne me desplaist, 
mais ä mon diu pri qu’il me laist, 
biaus dous sire, guerredoner 
vostre ostage, vo bel parler. 
sire” fait il, “jou sui pensis 
de mon mareci@ que j’ai enquis. 
moult par m’en crien que jou nel truisse, 
et se le truis, k’auoir nel puisse.” 
li ostes fu moult gentix hom. 
“sire” fait il, “nos mangeron. 
apres, se jou puis et jou sai, 
volentiers vous consillerai.” 
lors le laissent; si vont mangier. 
V’ostes apele sa moullier. 
“dame, honer@s cest damoisel. 
veistes vous onques tant bel?” 
l’ostes et sa feme au cler vis 
entr’ aus deus ont luds Floire assis. 
moult se font seruir ricement, 
en boins vaissiaus d’or et d’argent, 
cler vin et piument et clare 
et boin bogeraste et anne. 
de boin mangier ont & fuison, 
et volilles et venison, 
1680 
1685 
1690 
1695 
1700 
1705 
1710 
1715 
1720 
lardes de cerf et de sengler 
ont & mangier sans refuser. 
grues et gantes et hairons, 
pertris bistardes et plongons, 
tout en orent ä remanant. 
quant del mangier sont soffissant, 
adont fait aporter le fruit 
li ostes Daires por deduit, 
puns de grenat, figes et poires; 
et auoec fu moult boins lı boires. 
peskes, castaignes & plent£: 
car moult en ont en cel regn£. 
douc fruit manguent, douc vin boiuent. 
tot lie se font, si se renuoisent. 
Flores a le coupe esgardee 
qui por Blanceflor fu donee, 
qui deuant lui fu tote plaine 
de plus cler vin que n’est fontaine. 
Helaine i ert, comment Paris 
le tint par le main, ses amıs. 
el regarder qu’il fist l’ymage, 
amors ralume son corage. 
se li dist “or aies enuie: 
ci enmaine Paris samie. 
ha diex, verrai jou ja le jor 
k’ensi enmaigne Blanceflor? 
di ua, Floires: apres mangier 
te doit tes ostes consillier.” 
li lons mangiers l’a bien greue. 
la dame l’a bien esgard6, 
k’en son corage a grant estrif. 
tristre le voit, morne et pensif. 
aual la face clere et tendre 
voit les larmes del cuer descendre. 
piti€ en a; si l’a moustre 
a son signor, et l’a bout£. 
les napes fait oster des dois. 
tout se lieuent, ne mais k’aus trois. 
puis li a dit “damoisiaus sire, 
si vous au@s ne duel ne ire 
por coi penses, dites le moı; 
je vous consillerai par foi. 
